Jekk wieħed jagħti ħarsa lejn dak li kien isawwar il-Festi tal-irħula u l-bliet tagħna fi żmien l-imgħoddi, fost affarijiet oħra żgur li jiltaqa' ma' dawk il-poeżiji sbieħ imsejħin sunetti. Das-sunetti kienu jiġu stampati fuq karti irqaq ħafna jew anke fuq imkatar tal- ħarir biex ma jkollhomx piż kbir u jkunu jistgħu jintefgħu maż- żiffa tar-riħ mill-kampnari u minn fuq il-bjut tal-knejjes. Ħamsa u :g tmenin sena ilu, missirijietna ż-Żwieten, kellhom novita' ġdida għall-Festa li kienet tiġi ċċelebrata f'nhar il-25 ta'Novembru. Permezz tas-Saċerdot u Poeta Żurrieqi Dun Ġużepp Farrugia, ġie ppubblikat ktejjeb (1) mimli poeżiji sbieħ f'ġieħ il-Patruna tagħna Santa Katarina V.M., kollha xogħlijiet bil- lingwi Latin, Taljan u Malti, li jfakkru l-ħajja u jeżaltaw il-glorja tal-Patruna tagħna ż-Żwieten. Għalhekk, wieħed ta'min iħossu kburi, li ta'qabilna marru pass oltre minn festi oħra, u kellhom f'idejhom dal-ktieb minflok is-sunetti li semmejna. Biex wieħed jikteb dwar dil-ġabra ta'poeżiji u innijiet ta' tifħir, iridu jiġu kkunsidrati ż-żminijiet li fih ġie ppubblikat. Għalhekk tajjeb ta' min jgħid li s-snin għoxrin u bidu tat-tletinijiet, kienu żminijiet tad-deheb għall-Parroċċa taż-Żejtun. Kien żmien ta'qawmien artistiku u kulturali kbir, b'opri jew avvenimenti li għadhom preżenti sal-lum il- ġurnata. Wieħed ta'min ifakkar li fis-sena 1920, tlesta l-kwadru tal-Mewt ta' San Ġużepp xogħol il- pittur Ramiro Cali' fl-1929 tlesta t-tużell grandjuż li jsebbaħ il-Knisja fil-jiem tal-Festa titulari, fuq disinn tal-Vittoriosan Giuseppe Decelis u fl-istess sena sar ir-restawr estensiv fuq il-vara ta' Santa Katarina V.M. mill-pittur Giuseppe M. Caruana. Imbagħad fl-1930, iżżanżnet il-vara artistika ta' San Mikiel Arkanġlu, xogħol l-istatwarju Għawdxi Wistin Camilleri. (2) Wieħed ma jridx jinsa li fis-sena 1928 (3), ingħata bidu għat-twaqqif tat-tielet formazzjoni mużikali Żejtunija, dik li ħames snin wara, fl-1933, ġiet mgħammda bl-isem ta' Għaqda Banda Żejtun. Minn dil-lista, wieħed żgur jasal għall-konklużjoni kemm kienu snin importanti dawk l-għaxar snin li semmejna. Kuruna Ta' Palm u Ġilji F'Gieħ Santa Katarina V.M. e M. Titolare e Patrona del Zeitun, ġie mitbugħ fl-istamperija ta' Giovanni Muscat, li kienet tinsab fi Triq Sant' Ursola l-Belt Valletta. Jibda b'dedika tal-Poeta Dun Ġużepp Farrugia lill- Arċipriet ta'dak iż-żmien, il-magħruf saċerdot Żejtuni Dun Lawrenz Degabriele (1852-1932). F'din id- dedika, Farrugia jitlob lill-Arċipriet jilqa'dil-ġabra ta' poeżiji f'ġieħ Santa Katarina V.M. u jiddattaha 16 ta'Novembru 1928, iż-Żurrieq. Fihxejn anqas minn għoxrin poeżija kollha ad unur il-Qaddisa Lixandrina, fosthom anke traduzzjoni għall-Malti ta' Innu miktub bil-Latin, li ħareġ mill-pinna tiegħu stess. Bil-versi ritmiċi poetiċi, Dun Ġużepp Farrugia jirnexxielu jiġbor l-aktar episodji magħrufa u mportanti fil-ħajja ta' Santa Katarina V.M., bħad-disputa mal-għorrief, il-martirju tar-rota u l-qtugħ ir-ras. Ta' min jgħid ukoll, li wħud minn dal-poeżiji huma twal ħafna tant li jlaħħqu l-ħamsa u għoxrin strofa. Fost l-oħrajn, fl- ewwel poeżija bil-lingwa Maltija huwa jsellem b'dal- kliem sabiħ: Ejja nfaħħru l-kbir martirju Tal-Imqaddsa Katerina, Ġawhra żgur l-iżjed għażiża Ma tiddix aktar minn dina; Fuqha l-ġmiel tal-Qodos xtered Sabiex b'għerfha l-qerq jinqered. Il-Poeta Dun Ġużepp Farrugia twieled fis- sena 1863 iż-Żurrieq u ġie ordnat saċerdot fl-1889, meta kellu 26 sena. (4) Huwa serva bħala Kappillan fl-isptarijiet Connaught u Monte Carmeli, tgħallem ħafna lingwi u anke ttraduċa xi kotba mil-lingwa Franċiża. Fost l-oħrajn huwa ppubblika 13 -il ktieb fis-serje Mogħdija taż-Żmien, li kien jieħu ħsiebha s-Sur Alfons Maria Galea. Fost dawn il-kotba, wieħed isib: Tini Xortija u itfagħni l-Baħar (1908), Kull Deni ħudu b'Ġid (1911), Grajja ta'pajjiżna (1914), Sagħtar u Plejju (1924) u Palm u Rand (1925). F'uħud minn dawn il-kotba, huwa ġieli inkluda xi poeżija f'ġieħ Santa Katarina V. M. minn dawk miġbura fil-ktejjeb Dun Ġużepp Farrugia kellu statura twila ġmielha, tant li kien magħruf bħala 'l-Lasta' u kien joqgħod fl-inħawi tan-Nigret. jgħid li Dun Ġużepp kien jispikka l-aktar fil-poeżija satirika. Jeżisti wkoll l-għidut li huwa kien partitarju tal-Festa tal-Madonna tal-Karmnu. (5) Wieħed jista' jasal jissuspetta li dan l-għidut huwa minnu mill- istrofa: Kbar u żgħar lil Katarina Għatu ġieħ ta'veri wlied Għax biex tkun il-Protettura Tagħkom biss lilha Alla ried. Meta wieħed iqis li dil-poeżija miktuba fil-25 ta' Novembru 1924, hija ntiża għall-Festa taż-Żejtun, dik il-kelma 'biss' fl-aħħar vers, donnha tagħti ħjiel ta' xi pika ma' raħal twelidu. Fil-ktieb tiegħu Il-Ħajja tal-Verġni u Martri Santa Caterina, l-awtur Giuse Belli, (6) jinkludi diversi poeżiji mill-ktejjeb ta' Dun Ġużepp Farrugia u bejn waħda u oħra jispiċċa kważi jiskużah talli dan ix-xogħol huwa miktub għall-parroċċa taż-Żejtun u mhux għal dik ta' raħal twelidu ż-Żurrieq. Madanakollu jrid jingħad ukoll li Dun Ġużepp Farrugia, sa mis-sena 1890, kien diġa ppubblika ktejjeb ieħor intitolat La Festa Popolare Zurrichina, li jikkonsisti f' poeżija twila 18-il strofa ikoll komposti minn sitt ivrus. Jidher li l-ktieb ta' Dun Ġużepp għall-Parroċċa taż- Żejtun, kien fil-fatt wieħed mill-aħħar xogħlijiet li ħarġu minn taħt idejh, għax sena biss wara li ġabar dax-xogħol impenjattiv, jiġifieri fl-1929, Dun Ġużepp miet fl-għomor ta' 66 sena. M. Tonna Barthet u l-Imprimatur mogħti mill- Kurja Episkopali ta' Malta mill-Vigarju Ġenerali Monsinjur P. Galea, bid-data tal-31 t'Awwissu 1929. Għalhekk naslu għall-konklużjoni li minkejja li d-dedika lill-Arċipriet Degabriele, nkitbet fl-1928, il-ktieb ġie stampat u b mqassam għall-Festa speċjali tal-1929, meta ż-Żejtun laqa' lura l-vara titulari mir-restawr. Nagħlaq din il-kitba. billi nissuġġerixxi l-idea li dan il-ktejjeb jerġa'jiġi stampat, biex iż- Żwieten tal-lum il- ġurnata wkoll igawdu mill-pinna poetika ta'Dun Ġużepp Farrugia, u biexj nikkonkludi, nissellef )- strofa oħra li biha jonora lill-Patruna tagħna Santa Katarina V.M: B'edin Omm minn taghcom:: Sejhula f'cull htiega : Biex hi tiekaf maghċom. U chif sa mill kedem Dauc niescom habbeuuha U b'mimmi ta kalbhom ' Tul hajthom ghozzeuuħa, Bi Protettura— għażiża tagħna Alla iva riedek — ħtaru ddestina: Qima u foħrija — għalhekk minn qalbna Ilkoll ngħidulek — Ja Katerina, Ġemma tal-Verġni — Għaxqa tal-Knisja, Omm tagħna ż-Żwieten — Omm wisq ħanina. Minn ghandha Wahda: mill-poeziji. ppubblikati fil-.4 IGGIB Dan ADR miktuba bil-Malti antik. Ħajr lill-kittieba tal-istorja s-Sinjura Carmen i Lia li għaddietli kopja tal-ktejjeb li dwaru ( bnejt din il-kitba. DunjJoe Abela Il-Parroċċa taż-Żejtun tul iż- Żminijiet (Paġni 122, 129 u 152) Francis Galea - Miż-Żejtun, l-Għaqda Banda Żejtun (Paġna 72) Remig Sacco — Iż-Żurrieq kif Għextu Jien (Paġna 36) Hajr lill-WR. Dun Karm Camilleri li kkomunikali din l-informazzjoni. Ħajr lil Fr. john Curmi talli għaddieli kopja tal-ktieb ta'Giuse' Belli. Philip Schembri f' Programm tal-Festa Santa Katarina Zurrieq (Paġni 191 u 193)